Doložka vybraných vplyvov

A.1. Názov materiálu:
Identifikácia činností v colnej správe, ktoré môžu vykonávať civilní zamestnanci       
  
     Termín začatia a ukončenia PPK: 
     bezpredmetné

A.2. Vplyvy:

	Pozitívne	Žiadne	Negatívne	
1. Vplyvy na rozpočet verejnej správy	x			
2. Vplyvy na podnikateľské prostredie
- dochádza k zvýšeniu regulačného zaťaženia?		x		
3. Sociálne vplyvy 
- vplyvy na hospodárenie obyvateľstva,
- sociálnu exklúziu,
- rovnosť príležitostí a rodovú rovnosť a vplyvy na zamestnanosť		x		
4. Vplyvy na životné prostredie		x		
5. Vplyvy na informatizáciu spoločnosti		x		

A.3. Poznámky

Podľa navrhovaného rozsahu sa scivilňovanie v colnej správe predbežne dotkne 452 colníkov, ktorí budú scivilňovaní postupne v dvoch etapách. Prvá etapa bude spustená 1. januára 2012 a dotkne sa 300 miest colníkov, z ktorých 24 bude scivilnených k tomuto dňu a 276 miest colníkov bude scivilňovaných postupne - colníci budú môcť zotrvať v služobnom pomere na svojom mieste podľa svojej vlastnej vôle, resp. do momentu skončenia služobného pomeru z iného dôvodu ako je organizačná zmena vykonaná v súvislosti so scivilňovaním. Druhá etapa bude realizovaná od 1. januára 2013. Zo 152 colníkov scivilnených v tejto etape bude 12 colníkov scivilnených okamžite a zvyšných 140 colníkov bude scivilnených postupne. 

Scivilnením možno očakávať úsporu na výstrojnom a ďalších výdavkoch spojených so štátnou službou colníkov v sume cca 380 eur na jedno scivilnené miesto. Navrhovaný rozsah a kĺzavý princíp scivilňovania tak bude mať nasledujúce finančné vplyvy:

V roku 2012 bude ročná úspora prostriedkov rozpočtu verejnej správy predstavovať cca 9,1 tis. eur, v roku 2013 bude táto úspora predstavovať cca 19,8 tis. eur. V nasledujúcich rokoch sa ročná úspora bude zvyšovať v závislosti od počtu miest colníkov (až do dosiahnutia plánovaného počtu 452 scivilnených miest), ktoré budú v danom roku scivilnené.   

Vzhľadom na navrhovaný mechanizmus scivilnenia sa nepredpokladá negatívny vplyv scivilňovania na osobitný účet Colného riaditeľstva SR. 

Spresnenie vplyvov na verejné financie bude každoročne, počnúc rokom 2013, aktualizovať prezident finančnej správy.

Celý proces scivilňovania colníkov by sa mal realizovať bez dodatočných nárokov na štátny rozpočet, v rámci schváleného limitu výdavkov Finančného riaditeľstva SR na príslušný rozpočtový rok. 

A.4. Alternatívne riešenia 
Bezpredmetné

A.5. Stanovisko gestorov